CELEX: 62019TN0024
Language: sk
Date: 2019-01-11 00:00:00
Title: Vec T-24/19: Žaloba podaná 11. januára 2019 – INC and Consorzio Stabile Sis/Komisia

11.3.2019   
            
            
               SK
            
            
               Úradný vestník Európskej únie
            
            
               C 93/73
            
         
      Žaloba podaná 11. januára 2019 – INC and Consorzio Stabile Sis/Komisia
      (Vec T-24/19)
      (2019/C 93/94)
      Jazyk konania: angličtina
      
         Účastníci konania
      
      
         Žalobkyne: INC SpA (Turín, Taliansko) a Consorzio Stabile Sis SCpA (Turín) (v zastúpení: H.-G. Kamann, F. Louis a G. Tzifa, advokáti)
      
         Žalovaná: Európska komisia
      
         Návrhy
      
      Žalobkyne navrhujú, aby Všeobecný súd:
      
                  —
               
               
                  zrušil rozhodnutie Komisie C(2018) 2435 final z 27. apríla 2018 vo veciach SA.49335 (2017/N) a SA.49336 (2017/N), (1)
                  
               
            
                  —
               
               
                  uložil Komisii povinnosť nahradiť trovy konania
               
            
         Dôvody a hlavné tvrdenia
      
      Na podporu svojej žaloby žalobkyne uvádzajú jeden žalobný dôvod v dvoch prípadoch údajnej štátnej pomoci.
      
                  1.
               
               
                  Žalobný dôvod v súvislosti s vecou SA.49336 (2017/N) sa zakladá na tom, že prijatím napadnutého rozhodnutia Komisia nesprávne nezačala formálne vyšetrovacie konanie podľa článku 108 ods. 2 ZFEÚ a článku 4 ods. 4 a článku 6 nariadenia (EÚ) 2015/1589 (2) napriek existencii závažných ťažkostí, ku ktorým došlo počas predbežného preskúmania v súvislosti so zlučiteľnosťou oznámenej individuálnej pomoci pre talianskeho prevádzkovateľa diaľničných poplatkov (Autostrade per l’Italia SpA) s vnútorným trhom. Žalobkyne tvrdia, že Komisia tak porušila článok 108 ods. 3 ZFEÚ a článok 4 ods. 3 nariadenia (EÚ) 2015/1589.
               
            
                  2.
               
               
                  Žalobný dôvod v súvislosti s vecou SA.49335 (2017/N) sa zakladá na tom, že prijatím napadnutého rozhodnutia Komisia nesprávne nezačala formálne vyšetrovacie konanie podľa článku 108 ods. 2 ZFEÚ a článku 4 ods. 4 a článku 6 nariadenia (EÚ) 2015/1589 napriek existencii závažných ťažkostí, ku ktorým došlo počas predbežného preskúmania v súvislosti so zlučiteľnosťou oznámenej individuálnej pomoci pre druhého talianskeho prevádzkovateľa diaľničných poplatkov (Società Iniziative Autostradali e Servizi SpA) s vnútorným trhom. Žalobkyne tvrdia, že Komisia tak porušila článok 108 ods. 3 ZFEÚ a článok 4 ods. 3 nariadenia (EÚ) 2015/1589.
               
            
         (1)  Ú. v. EÚ C 379, 2018, s 3.
      
         (2)  Nariadenie Rady (EÚ) 2015/1589 z 13. júla 2015 stanovujúce podrobné pravidlá na uplatňovanie článku 108 Zmluvy o fungovaní Európskej únie (Ú. v. EÚ L 248, 2015, s. 9).